Toshkent va Qashqadaryo viloyatlari sog‘liqni saqlash boshqarmalariga yangi rahbarlar tayinlandi

O‘zbekiston Respublikasi Sog‘liqni saqlash vazirligi tizimida yangi rahbarlar tayinlandi, deb xabar berdi vazirlik matbuot xizmati.

Ilgari Qashqadaryo viloyati Kitob tumani tibbiyot birlashmasi boshlig‘i lavozimida ishlab kelgan Doniyor Tursunov Qashqadaryo viloyati sog‘liqni saqlash boshqarmasi boshlig‘i etib tayinlandi.
Toshkent viloyati sog‘liqni saqlash boshqarmasi boshlig‘i lavozimiga esa ilgari Sog‘liqni saqlash vazirligining Respublika Shoshilinch tibbiy yordam ilmiy markazi Toshkent viloyati filiali direktori lavozimida ishlab kelgan To‘raqul Arziqulov tayinlandi.